title: El nou govern de Sánchez dispara les tensions entre el PDECat i Junts per Catalunya
context: TEMA DEL DIA Esquerda. El suport sense contrapartides que el PDECat va donar a Pedro Sánchez va ser acceptat amb recel per Junts per Catalunya, tot i que tant el president Quim Torra com el president Carles Puigdemont hi van donar suport, després d'intentar infructuosament una abstenció. El vot afirmatiu es va acabar imposant per la determinació de Marta Pascal i Carles Campuzano, que veien molt clar que la prioritat era fer fora Rajoy. El PDECat va imposar, per primera vegada, les seves tesis a Junts per Catalunya, entre més raons perquè la formació de Puigdemont i Torra no té cap diputat a Madrid. Pascal tenia la paella pel mànec i va guanyar. Però la designació dels nous ministres de l'executiu de Sánchez ha despertat fortes crítiques de dirigents de Junts per Catalunya i membres del govern, que no amaguen el seu rebuig a un executiu espanyol que veuen molt hostil a l'independentisme, sobretot per les designacions de Josep Borrell, Carmen Calvo i el jutge Grande-Marlaska.
question: Com veuen l'executiu espanyol amb l'independentisme?
answers.text: molt hostil